Document ID: 32004R1465

UREDBA KOMISIJE (ES) št. 1465/2004
z dne 17. avgusta 2004
o trajni odobritvi dodatka v krmnih mešanicah
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmnih mešanicah (1) in zlasti člena 3 in člena 9d(1),
ob upoštevanju naslednjega:
(1)
Direktiva 70/524/EGS določa, da se nobenega dodatka ne sme dati v promet brez dovoljenja Skupnosti. Dodatki iz dela II Priloge C k tej direktivi, za katere veljajo določeni pogoji, se dovolijo brez časovne omejitve.
(2)
Uporaba pripravka iz encimskega preparata 6-fitaza, ki ga proizvaja Aspergillus oryzae (DSM 11857), je bila prvič začasno dovoljena za piščance za pitanje, nesnice, purane za pitanje, pujske in pujse za pitanje z Uredbo Komisije (ES) št. 1353/2000 (2) in za svinje z Uredbo Komisije (ES) št. 261/2003 (3).
(3)
V podporo vlogi za odobritev tega pripravka brez časovne omejitve so bili predloženi novi podatki. Ugotovitev kaže, da so pogoji za takšno odobritev, določeni v Direktivi 70/524/EGS, izpolnjeni.
(4)
Iz tega sledi, da se uporaba tega pripravka odobri brez časovne omejitve pod pogoji iz Priloge.
(5)
Ocenitev pripravka kaže, da so potrebni določeni postopki, da se zavaruje delavce pred izpostavljenostjo dodatkom, navedenim v Prilogi. Takšna zaščita se zagotovi z uporabo Direktive Sveta 89/391/EGS z dne 12. junija 1989 o uvedbi ukrepov za spodbujanje izboljšav za varnost in zdravje delavcev pri delu (4).
(6)
Ukrepi, predvideni s to uredbo, so v skladu z mnenjem Stalnega odbora za živilsko verigo in zdravje živali -
SPREJELA NASLEDNJO UREDBO:
Člen 1
Pripravki, ki spadajo k skupini „Encimov“, ki so navedeni v Prilogi, so dovoljeni za uporabo kot dodatki v prehrani živali brez časovne omejitve pod pogoji, določenimi v Prilogi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. avgusta 2004

Labels: 17
6